Mikalay Rindzyuk. Mikalay Aleksandrovich Rindzyuk (; 1978-yil 2-fevral, Minsk, Belorussiya SSR, SSSR) – Belarus milliy terma jamoasida oʻynagan belaruslik futbolchi. Faoliyati. „Smena“ (Minsk) futbol maktabi tarbiyalanuvchisi. Birinchi murabbiyi – Vladimir Ivanovich Sinyakevich. Professional futbolchilik faoliyatini 1994-yilda „Smena“ klubida boshlagan. Belarus chempionatining ikkinchi ligasida oʻynagan. 1996-yilgi mavsum oldidan BATEga oʻtgan va ikki yil ketma-ket eng yaxshi toʻpurarga aylangan. 1998-yilda Rossiyaning "Lokomotiv" (Moskva) klubiga oʻtgan. 2000-yil boshida Qurbon Berdiyev bosh murabbiy boʻlgan „Kristall“ ga (Smolensk) ijaraga berilgan. Shu bilan birga, Belarus terma jamoasida oʻynashda davom etgan. Tez orada Turkiyaning „Gaziantepspor“ klubi vakillari Smolenskka yetib kelishgan. Berdiyev futbolchini ketishdan qaytargan, ammo shunga qaramay turklar bilan shartnoma imzolagan. Biroq „Gaziantepspor“da oʻtkazgan 2 yil davomida Turkiya chempionatida bor yoʻgʻi 6 ta oʻyin oʻtkazgan. Futbolchining agentsiz, toʻgʻridan-toʻgʻri klub rahbariyati bilan shartnoma imzolagani shu masalada oʻz taʼsirini oʻtkazgan. Legionerdan hafsalasi pir boʻlgan ikkinchi tomon futbolchiga pul toʻlamaslik mumkin deb hisoblagan va oʻynash imkonini bermagan. Bir necha oy davomida Rindzyuk „Gaziantepspor“ rahbariyatini sudga bermoqchi boʻlgan, ammo bu ijobiy natija bermagan. Yakunda futbolchi FIFA Nazorat va intizom qoʻmitasiga murojaat qilgan, komissiya hujumchiga vaqtinchalik transferga ruxsat bergan, bu esa uzoq tanaffusdan soʻng yana rasmiy uchrashuvlarda maydonga tushish imkonini bergan. 2002-yilda Rossiyaning „Rubin“ klubida yarim yil oʻynagan, bu yerda Rindzyukni „Kristall“ (Smolensk) dagi oʻyinidan tanigan Qurbon Berdiev taklif qilgan. Klubdan ketganidan soʻng bir muddat davolangan – futbolchining tovonida muammolar paydo boʻlib, qadam bosa olmay qolgan. Sogʻayib, Belarus chempionatida – „Dinamo“ (Minsk) va BATEda oʻynagan. 2004-yilda Xitoyga joʻnab ketgan. Avvaliga „Shannghai Ruchen“ da yarim yil oʻynagan. 2005-yilda Guanchjouga oʻtgan va Xitoyda eng yaxshi mavsumini oʻtkazgan hamda klubning mavsumdagi eng yaxshi toʻpurariga aylangan. 2006-yilda „Nanking Yoyo“ jamoasida oʻynagan va oylik maoshini toʻlamagani uchun yil oʻrtalarida jamoani tark etishga majbur boʻlgan. 2007-yilda Daugavpilsning „Daugava“ klubiga taklif qilishgan. 2-jamoa sardori boʻlgan va klubga 2008-yilgi Latviya kubogini yutishda hissa qoʻshgan. Belarusga qaytib, Minskning „MTZ-RIPO“ klubi taklifini qabul qilgan. Olti oy oʻynab, jamoani tark etgan. Bunga jamoaning beqaror pozitsiyasi va maoshlarning berilmasligi sabab boʻlgan. 2009-yil avgust oyida sobiq doʻsti Aleksey Mixaylovich Vergeyenko bosh murabbiy boʻlgan Soligorskdan „Shaxtyor“ ga oʻtgan. 2010-yilning avgust oyida „Shaxtyor“ (Soligorsk) klubi bilan shartnomasi yakunlangach, Oʻzbekiston chempionatidan kelgan taklifni qabul qilgan. „Mash’al“ Rindzyukning yangi klubiga aylangan. 2010-yilgi mavsumda oʻtkazgan olti oy davomida klubning 12-oʻrindan 5-oʻringa koʻtarilishiga yordam bergan, 13 oʻyin oʻtkazgan, 7 ta gol urgan. 2011-yil boshida meniskni shikastlab olgan, maydonga tushishi bilan orqa soni tortib qolgan. Shu boisdan ham 2011-yilning birinchi yarmida – 13 oʻyindan faqat ikkitasida „tayanch himoya“ da oʻynagan. Ikkita gol urgan – ikkalasi ham kubok oʻyinida. Birinchi davra yakunida jamoani tark etgan. 2011-yilgi mavsumning ikkinchi yarmini "Dinamo" tarkibida oʻtkazgan. 2012-yildan – Belorussiyaning „Smorgon“ klubi tarkibida toʻp surgan, 2014-yilda futfutbolchilik faoliyatini yakunlagan. 2015-yildan „Smorgon“ bosh murabbiyi boʻlib ishlagan, biroq 2017-yilda pora berish va kelishilgan oʻyinlarni tashkil qilish ishi boʻyicha jinoiy ish qoʻzgʻatilganligi sababli lavozimini tark etgan. 2017-yilning yozida Rindzyuk 2 yillik axloq tuzatish ishlariga hukm qilingan. Oilasi. Oilali, Nikita ismli oʻgʻli bor. Mikalayning Andrey ismli ukasi boʻlgan. 2006-yil 14-oktyabrda oʻz joniga qasd qilgan. Natijalari. Xalqaro. "Jami: 13 ta oʻyin/3 ta gol; 3 gʻalaba, 1 durang, 9 magʻlubiyat."